Nordisk konvention om social bistand og sociale tjenester
Nordisk konvention om social bistand og sociale tjenester, konvention, som omfatter sociale ydelser i forbindelse med social bistand, sociale tjenester og andre sociale ydelser, der ikke er omfattet af Nordisk konvention om social sikring; indgået i Arendal, Norge den 14.6.1994 mellem de nordiske lande med ikrafttrædelse 1996.
Konventionen indeholder bestemmelser om bl.a. sociale tjenester til personer, der under midlertidigt ophold i et andet nordisk land får behov for pågældende tjenester og har ret til at anvende dansk, finsk, islandsk, norsk eller svensk, og hvis der er behov for det, ydes den fornødne tolke- og oversættelseshjælp i disse sprog.
Konventionen gælder for såvel nordiske som ikke-nordiske statsborgere, som lovligt bor i et nordisk land, og har ret til ydelser i opholdslandet efter dette lands lovgivning.

Nordisk konvention om social bistand og sociale tjenester på Retsinformation.dk
